craciuncg/RoMedQA_v1 huggingface dataset:
Alegeți varianta corectă:
1. la nivelul petei oarbe se găsesc numeroase celule cu conuri și bastonașe
2. retina se întinde anterior de ora serrata
3. la nivelul fovea centralis se găsesc numai celule cu bastonașe
4. la nivelul maculei lutea se găsesc mai multe celule cu bastonașe decât celule cu conuri
5. macula lutea este situată în dreptul axului vizual
Răspuns corect: 5
Care dintre următoarele regiuni nu este irigată de artera carotidă externă?
1. viscerele feței
2. gâtul
3. regiunea occipitală
4. creierul
5. regiunea temporală
Răspuns corect: 4
Despre strabism este adevărat că:
1. poate fi cauzat de lezarea unui nerv cu originea aparentă între bulbul rahidian și punte
2. poate fi cauzat de nervul cu originea aparentă între mezencefal și punte
3. persoanele cu această boală nu pot distinge două puncte apropiate
4. poate fi corectat cu lentile torice
5. niciun răspuns corect
Răspuns corect: 1
Laringele se continuă direct cu:
1. traheea
2. stomacul
3. acinul pulmonar
4. bronhia principală dreaptă
5. esofagul
Răspuns corect: 1
Faza proliferativă a ciclului menstrual:
1. se însoțește de un nivel sanguin scăzut al estrogenului și progesteronului
2. este faza în care glandele endometriale încep să secrete nutrienți
3. se caracterizează prin formarea glandelor endometriale tubulare
4. durează 3-5 zile
5. niciun răspuns corect
Răspuns corect: 3
Alegeți afirmația corectă cu privire la analizatori:
1. pata oarbă reprezintă locul de intrare a nervului optic în globul ocular
2. axonii deutoneuronului căii gustative, care este situat în punte, realizează conexiunea cu talamusul de aceeași parte
3. receptorii maculari din utriculă detectează accelerația orizontală
4. protoneuronul căii gustative se află în ganglionii anexați nervilor cranieni faciali, glosofaringieni și hipogloși
5. axonii primului neuron al căii olfactive se proiectează în girusul hipocampic
Răspuns corect: 3
La o persoană în repaus, encefalul primește 15% din debitul cardiac. Presupunând că encefalul are un consum normal de oxigen, este adevărat că:
1. în sângele venos care părăsește encefalul, concentrația oxigenului este mai mică decât în sângele din atriul drept
2. în sângele arterial care intră în encefal, concentrația oxigenului este mai mare decât în cel care intră în rinichi
3. în sângele arterial care intră în encefal, concentrația de oxigen este mai mică decât în cel care intră în rinichi
4. în sângele venos care părăsește encefalul, concentrația de oxigen este mai mare decât în sângele din atriul drept
5. niciun răspuns corect
Răspuns corect: 1
Unui pacient tahicardic îi este făcut un consult neurologic. Următoarele afirmații sunt adevărate:
1. tahicardia poate fi urmarea unei hiperstimulări a nervului cranian X
2. starea acestuia poate fi cauzată de o hipersecreție de noradrenalină a fibrelor preganglionare
3. blocarea impulsurilor provenite de la ganglionul celiac ar putea corecta această simptomatologie
4. medicul ar putea lua în calcul și o afectare a bulbului rahidian
5. niciun răspuns corect
Răspuns corect: 4
În urma reacției 4 a ciclului Krebs se obține:
1. acidul izocitric
2. un compus care conține o legătură dublă între atomii de carbon
3. un compus care conține o legătură dublă între atomii de C și O2
4. succinil CoA
5. niciun răspuns corect
Răspuns corect: 3
Locul de atașare pentru mulți dintre mușchii gâtului, este:
1. șaua turcească
2. apofiza zigomatică
3. apofiza stiloidă
4. apofiza mastoidă
5. niciun răspuns corect
Răspuns corect: 4
Următoarele afirmații cu privire la bazofile sunt incorecte:
1. intervin în inflamații acute ca și neutrofilele și eozinofilele
2. conțin un nucleu neregulat frecvent în formă de S
3. conțin granulații citoplasmatice mici care se colorează în albastru cu coloranți bazici
4. fac parte din granulocite, reprezentând un procent similar cu eozinofilele
5. niciun răspuns corect
Răspuns corect: 3
Care dintre afirmațiile privind secreția tubulară sunt adevărate?
1. se realizează dinspre lumenul tubular spre capilarele peritubulare
2. pentru Na+, K+ și H+ este activată de aldosteron
3. reprezintă principala modalitate de curățire a plasmei de cataboliții azotați neutilizabili
4. intervine în reglarea concențrației plasmatice a K+-ului, acidului uric și creatininei
5. se realizează doar activ pentru ionii de hidrogen și potasiu
Răspuns corect: 4
Nu sunt proprioceptori:
1. macula și ampula
2. organul lui Corti
3. receptorii din oase
4. receptorii de la nivelul articulațiilor
5. niciun răspuns corect
Răspuns corect: 2
Alegeți varianta CORECTĂ:
1. umoarea vitroasă nu menține presiunea intraoculară
2. corpul ciliar secretă umoarea apoasă
3. umoarea apoasă menține retina atașată de coroidă
4. irisul absoarbe lumina
5. cristalinul nu are rol în focalizarea luminii pe retină
Răspuns corect: 2
Hormonul eliberat de neurohipofiză este:
1. luteinizant
2. adrenocorticotrop
3. luteotrop
4. tireotrop
5. oxitocina
Răspuns corect: 5
Țesutul conjunctiv moale fibros se găsește la nivelul:
1. diafizelor oaselor lungi
2. tunicii medii a arterelor
3. aponevrozelor
4. cartilajelor costale
5. cartilajelor laringeale
Răspuns corect: 3
Depolarizarea celulelor gustative are la bază:
1. pătrunderea ionilor de K+ în celulă
2. deschiderea unor canale ionice
3. legarea substanțelor chimice de molecule lipidice receptoare
4. ieșirea ionilor de Na+ din celulă
5. apariția potențialului de repaus
Răspuns corect: 2
Capacitația:
1. definește erodarea endometrului de către blastocist
2. are loc în sistemul reproducător feminin
3. este procesul de clivaj al zigotului
4. constă în eliberarea enzimelor din ovocit
5. niciun răspuns corect
Răspuns corect: 2
Tubii seminiferi conțin:
1. spermatozoizi mobili
2. celule interstițiale
3. celule sustentaculare
4. spermatide diploide
5. niciun răspuns corect
Răspuns corect: 3
Despre epididim este adevărat:
1. este precedat de rețeaua testiculară
2. este tapetat de epiteliu simplu cilindric
3. reprezintă locul de resorbție al spermatozoizilor
4. nu intervine în procesul de maturare al spermatozoizilor
5. niciun răspuns corect
Răspuns corect: 3
Alegeți varianta corectă:
1. calea sensibilității proprioceptive de control a mișcării este constituită din tractul gracilis și cuneat din bulb
2. cel de-al III-lea neuron al sensibilității termice și dureroase se află în talamus, iar axonul său se proiectează în aria somestezică I din lobul occipital
3. în jur de 25% din fibrele fasciculului piramidal formează fasciculul cortico-spinal anterior
4. cofeina scade excitabilitatea sinapselor
5. centrii reflecși sunt reprezentați de totalitatea structurilor din sistemul nervos periferic care participă la arcul reflex respectiv
Răspuns corect: 3
Retina:
1. conține neuroni bipolari ai căror axoni formează nucleul optic
2. controlează cantitatea de lumină
3. conține neuroni multipolari atașați coroidei
4. este stratul cel mai intern al globului ocular
5. niciun răspuns corect
Răspuns corect: 4
La nivelul papilei dermice a firului de păr găsim:
1. țesut conjunctiv
2. terminații nervoase libere
3. ductul glandei sebacee
4. țesut epitelial
5. niciun răspuns corect
Răspuns corect: 1
Nu este hormon glandulotrop al hipofizei:
1. FSH
2. TSH
3. ACTH
4. STH
5. LH
Răspuns corect: 4
Circulația pulmonară:
1. începe în ventriculul stâng
2. sângele încărcat cu O2 este colectat de venele pulmonare
3. venele pulmonare se varsă în atriul drept
4. transportă sânge cu O2 spre plămâni
5. trunchiul pulmonar se împarte în cele patru vene pulmonare
Răspuns corect: 2
Indicați acțiunea care nu este realizată de catecolamine:
1. contracția sfincterelor tubului digestiv
2. dilatarea bronhiilor
3. dilată pupila
4. contractă splina
5. asupra metabolismului glucidic produc glicogenogeneza
Răspuns corect: 5
Poate fi controlată hormonal secreția unuia dintre compușii de mai jos:
1. calciferol
2. retinol
3. piridoxină
4. riboflavină
5. filochinonă
Răspuns corect: 1
Identificați mineralul care intervine în ciclul ureei în vederea formării produsului final:
1. mangan
2. zinc
3. cobalt
4. cupru
5. niciun răspuns corect
Răspuns corect: 1
Reprezintă o asemănare/asemănări între difuziunea facilitată și transportul activ:
1. necesită energie furnizată de ATP
2. se realizează împotriva gradientului de concentrație
3. se realizează cu ajutorul proteinelor transportoare
4. rata mișcărilor moleculare prin membrana celulară utilizând aceste mecanisme este nelimitată
5. niciun răspuns corect
Răspuns corect: 3
La un bolnav se distrug în număr foarte mare celulele Schwann. În acest caz:
1. impulsul nervos ajunge mai încet de la măduva spinării la mușchii mâinii
2. se poate observa o scădere marcată a substanței albe din creier
3. nodurile Ranvier devin acoperite cu o substanță lipidică
4. retragerea membrului în cadrul reflexului de retragere apare într-un timp mai scurt
5. niciun răspuns corect
Răspuns corect: 1
Afirmațiile următoare legate de reflex sunt corecte, cu excepția:
1. receptorii fazici răspund cu o creștere a activității la aplicarea stimulului, dar, în ciuda menținerii acestuia, activitatea lor scade ulterior: receptorul gustativ
2. nociceptorii sunt considerați ca fiind chemoreceptori
3. unele anestezice scad excitabilitatea sinapselor
4. răspunsul reflex poate fi excitator sau inhibitor
5. calea eferentă reprezintă axonii neuronilor motori somatici și vegetativi
Răspuns corect: 1
Se numesc catecolamine hormonii secretați de:
1. corticosuprarenală
2. medulosuprarenală
3. glanda epifiză
4. glanda tiroidă
5. glanda hipofiză
Răspuns corect: 2
Neocortexul:
1. are conexiuni întinse cu analizatorul olfactiv
2. este alcătuit din 2 straturi celulare
3. este inclus în sistemul limbic
4. funcțiile sale senzitive se realizează prin segmentele corticale ale analizatorilor
5. este sediul actelor de comportament instinctiv
Răspuns corect: 4
Tonusul musculaturii netede arteriale depinde de:
1. activitatea nervilor simpatici
2. activitatea unor mediatori
3. toate răspunsurile sunt corecte
4. concentrația locală a unor metaboliți
5. presiunea arterială
Răspuns corect: 3
Care dintre următoarele formațiuni au legătură directă cu sacula?
1. rampa vestibulară
2. nici una dintre acestea
3. canalul cohlear
4. rampa timpanică
5. cele trei canale semicirculare membranoase
Răspuns corect: 3
Despre vasele sistemului cardiovascular putem afirma:
1. venele au tunica externă mai groasă
2. venula are un perete cu mai mult țesut elastic decât arteriola
3. arteriolele mai mici au endoteliu, câteva celule musculare netede și o cantitate mare de țesut conjunctiv
4. tunica medie a arterelor este formată dintr-un strat subțire de mușchi neted și țesut elastic
5. niciun răspuns corect
Răspuns corect: 1
Capilarele pulmonare aparțin:
1. spațiului mort
2. venelor pulmonare care colectează sângele cu CO2 din circulația pulmonară
3. membranei alveolo-capilare cu o suprafață totală de 50-100 m2
4. trunchiului pulmonar, arterelor pulmonare ca și membranei alveolo-capilare
5. arterelor bronșice, ramuri ale aortei abdominale, care realizează nutriția parenchimului pulmonar
Răspuns corect: 3
Alegeți varianta CORECTĂ:
1. corpul ciliar secretă umoarea apoasă
2. irisul absoarbe lumina
3. umoarea apoasă menține retina atașată de coroidă
4. cristalinul nu are rol în focalizarea luminii pe retină
5. umoarea vitroasă nu menține presiunea intraoculară
Răspuns corect: 1
Despre apărarea nespecifică a organismului sunt adevărate afirmațiile:
1. se realizează prin limfocite B și T
2. este prezentă la 85% din populația globului
3. poate include răspunsul imun secundar
4. include celule ce realizează o formă particulară de endocitoză
5. niciun răspuns corect
Răspuns corect: 4
Următoarele afirmații sunt adevărate cu o excepție:
1. prin fenomenul de membrană Hamburger Cl- migrează din plasmă în eritrocite
2. în partea postero-superioară a foselor nazale se află chemoreceptori
3. mușchii drepți abdominali sunt mușchi expiratori
4. volumul maxim de aer pe care o persoană îl poate scoate din plămâni după o inspirație maximă definește capacitatea pulmonară totală
5. forțele elastice produse de tensiunea superficială a lichidului tensioactiv care căptușește la interior pereții alveolari se mai numesc forțe de recul
Răspuns corect: 4
În inspirație:
1. valorile scăzute ale presiunii din venele mari din cavitatea toracică ajută la întoarcerea sângelui la inimă
2. în repaus, în plămân pătrund 1500 mL de aer
3. volumul maxim până la care pot fi expansionați plămânii reprezintă capacitatea vitală
4. contracția diafragmului scurtează cavitatea toracică cu aproximativ 20%
5. grilajul costal se ridică prin contracția mușchilor drepți abdominali
Răspuns corect: 1
Mecanismul contracurent are loc la nivelul:
1. tubului contort proximal
2. arterei renale aferente
3. arterei renale eferente
4. capsulei Bowman
5. ansei Henle
Răspuns corect: 5
Despre mitocondrii se poate spune că:
1. produc enzime pentru digestia intracelulară
2. alcătuiesc citoscheletul
3. pot degrada doar glucide
4. generează molecule necesare difuziunii gazelor respiratorii
5. produc apă
Răspuns corect: 5
În timpul unei operații pe creier se stimulează aria motorie stângă. Prin schimbarea poziției electrodului de stimulare dintr-un loc se obține mișcarea piciorului, dintr-un alt loc mișcarea mâinii. Poziționând electrodul între aceste două puncte, unde se va declanșa mișcare?
1. partea stângă a buzelor
2. partea dreaptă a buzelor
3. brațul drept
4. brațul stâng
5. niciun răspuns corect
Răspuns corect: 3
Alegeți varianta corectă cu privire la secreția pancreatică:
1. enzimele din compoziția sa, care hidrolizează esteri insolubili în apă, necesită prezența sărurilor biliare
2. conține amilază pancreatică care hidrolizează celuloza până la stadiul de dizaharide
3. se secretă zilnic în cantitate de 250-1100 mL
4. este controlată umoral prin secreția de colecistokinină, ca răspuns la pătrunderea în ileon a produșilor digestiei lipidelor
5. conține pepsină care scindează proteinele
Răspuns corect: 1
Referitor la cutele membranoase groase de pe peretele lateral al laringelui este adevărat că:
1. au un schelet cartilaginos
2. au în compoziție țesut conjunctiv elastic
3. lungimea lor determină intensitatea sunetelor
4. produc sunete atunci când aerul intră în plămâni
5. niciun răspuns corect
Răspuns corect: 2
Alegeți varianta corectă:
1. în perioada ovulației, mucusul cervical este mai puțin vâscos, permițând pasajul spermatozoizilor din vagin în uter
2. actul sexual masculin rezultă din mecanisme reflexe intrinseci integrate în măduva toracală
3. ejecția laptelui în ductele alveolare se datorează unei combinații de reflexe neurogene și hormonale care implică prolactina
4. adenomul de prostată nu influențează eliminarea urinei din vezica urinară
5. estrogenii stimulează creșterea stromei și a sistemului de ducte, precum și depunerea de proteine pentru a da volum sânilor
Răspuns corect: 1
Următorii hormoni nu determină vasoconstricție:
1. MSH
2. angiotensina II
3. aldosteronul
4. ADH
5. niciun răspuns corect
Răspuns corect: 1
Aldosteronul produce următoarele acțiuni, cu excepția:
1. reabsorbția de Na+ în schimbul K+
2. reduce volumul sanguin
3. reabsorbția de Na+ în schimbul H+
4. menține presiunea osmotică a mediului intern
5. reabsorbția de Na+ este insoțită de reabsorbția clorului
Răspuns corect: 2
Alegeți varianta corectă:
1. omul poate distinge un număr de 10000 de mirosuri primare
2. acuitatea olfactivă este direct proporțională cu concentrația substanței odorante
3. calea olfactivă are legături directe cu talamusul
4. al II-lea neuron al căii olfactive este reprezentat de celulele mitrale
5. pentru a putea fi mirosită o substanță trebuie să fie volatilă, insolubilă și să atingă celulele olfactive
Răspuns corect: 4
Următoarele enunțuri despre căile respiratorii sunt false, cu o excepție:
1. traheea se împarte în bronhia principală stângă și dreaptă
2. cavitatea nazală este formată din două spații asimetrice, numite fose nazale
3. fosele nazale sunt situate deasupra cavității bucale și deasupra bazei craniului
4. laringele este un organ doar cu funcție respiratorie
5. traheea este un organ sub formă de tub care urmează imediat după faringe
Răspuns corect: 1
Următorii hormoni au rol în metabolismul glucidic:
1. insulina, prin stimularea glicogenogenezei hepatice și musculare
2. estrogenii, prin stimularea anabolismului proteic
3. adrenalina, prin stimularea catabolismului acizilor grași
4. cortizolul plasmatic liber, prin stimularea glicogenolizei
5. glucagonul prin activarea gluconeogenezei și lipogenezei
Răspuns corect: 1
Enunțurile corecte despre relaxarea musculară sunt:
1. sarcomerele revin la lungimea inițială (aproximativ 2 μ)
2. se eliberează ionii de calciu de la nivelul reticulului sarcoplasmatic
3. nu necesită consumul ATP
4. sarcolema revine la starea de repaus, în vreme ce tubii T rămân activi
5. niciun răspuns corect
Răspuns corect: 1
De la mic spre mare, organizarea corpului uman este următoarea:
1. molecule, atomi, celule, țesuturi, organe, sisteme de organe, organism
2. celule, atomi, molecule, țesuturi, organe, sisteme de organe, organism
3. atomi, molecule, celule, țesuturi, organe, sisteme de organe, organism
4. atomi, molecule, celule, organism, sisteme de organe, organe
5. niciun răspuns corect
Răspuns corect: 3
Masa moleculară a glucozei este egală cu:
1. 180
2. 178
3. 181
4. 174
5. niciun răspuns corect
Răspuns corect: 1
La nivelul antebrațului, dinspre superficial spre profunzime, straturile epidermului sunt:
1. bazal - spinos - granulos - cornos
2. bazal - spinos - granulos - lucid - cornos
3. cornos - granulos - spinos - bazal
4. cornos - lucid - granulos - spinos - bazal
5. niciun răspuns corect
Răspuns corect: 3
Care dintre afirmațiile referitoare la deglutiție NU este adevărată:
1. bolul alimentar este transportat din cavitatea bucală în stomac
2. timpul bucal este involuntar
3. timpul faringian determină deplasarea alimentelor spre esofag
4. peristaltismul primar al esofagului este coordonat vagal
5. peristaltismul secundar al esofagului se datorează prezenței alimentelor în esofag
Răspuns corect: 2
Legătura dintre cornele posterioare medulare și cerebel se poate realiza prin:
1. pedunculii cerebrali
2. fibre comisurale
3. pedunculii cerebeloși inferiori
4. pedunculii cerebeloși mijlocii
5. niciunul de mai sus
Răspuns corect: 3
Despre ventilația pulmonară este adevărată afirmația:
1. presiunea alveolară în inspirul normal crește la +1 cm H2O
2. volumul curent are o valoare de aproximaiv 1500 ml
3. în inspir diafragma se relaxează
4. în inspirul maxim sternul se apropie de coloana vertebrală
5. forța de tensiune superficială favorizează expirația
Răspuns corect: 5
Axul longitudinal:
1. are un pol stâng
2. împarte corpul într-o parte superioară și una inferioară
3. este axul grosimii corpului
4. este delimitat inferior de suprafața tălpilor
5. are un pol anterior
Răspuns corect: 4
Testiculul:
1. îndeplinește trei funcții
2. nu conține canal epididimar
3. este o glandă genitală feminină
4. are o funcție endocrină numită spermatogeneză
5. este învelit de albuginee
Răspuns corect: 5
Despre cobalamină este adevărat că:
1. are rol în hematopoieză
2. necesarul zilnic pentru un adolescent este de 1,5 mg
3. are rol în funcționarea epiteliilor de acoperire
4. este produsă de microflora intestinală
5. deficitul său determină boala beri-beri
Răspuns corect: 1
Alegeți varianta corectă:
1. glomerulonefrita infecțioasă se caracterizează prin prezența bacteriilor la nivelul vezicii urinare
2. filtratul glomerular este o plasmă care conține proteine în cantități semnificative
3. tratamentul insuficienței renale se face prin dializă
4. în insuficiența renală acută rinichii încetează să mai funcționeze fără posibilitatea recuperării complete a funcției renale
5. sindromul nefritic include poliurie, hipertensiune, insuficiență renală și edeme
Răspuns corect: 3
Mucusul este secretat de glandele Brunner de la nivelul:
1. duodenului
2. jejunului
3. colonului
4. stomacului
5. esofagului
Răspuns corect: 1
Alegeți afirmația incorectă:
1. ochiul este irigat de artera carotidă internă
2. artera tibială posterioară emite două artere plantare
3. arterele coronare se desprind din arcul aortei
4. trunchiul celiac se împarte în trei ramuri
5. vena cavă superioară se formează din fuzionarea venelor brahiocefalice dreaptă și stângă
Răspuns corect: 3
Alegeți varianta corectă:
1. urechea umană percepe sunete cu frecvența cuprinsă între 100 și 130 db
2. înălțimea undelor sonore este determinată de amplitudinea lor
3. undele sonore sunt produse doar de condensări ale aerului
4. intensitatea undelor sonore este determinată de frecvența lor
5. urechea umană percepe sunete cu frecvența cuprinsă între 20 și 20000 Hz
Răspuns corect: 5
Un individ adult are în circulație 5,5 litri de sânge. Rata de filtrare glomerulară a acestui individ este de 100 ml pe minut. Întregul volum de plasmă al acestui individ este filtrat zilnic la nivel renal de aproximativ:
1. de 48 de ori
2. de 18 ori
3. de 55 de ori
4. de 180 de ori
5. niciun răspuns corect
Răspuns corect: 1
Legat de spermatocitul secundar este adevărat că:
1. se formează în faza a II-a a meiozei
2. este o celulă haploidă
3. se transformă direct în spermatozoid
4. se află la periferia tubului seminifer
5. niciun răspuns corect
Răspuns corect: 2
Alegeți varianta FALSĂ privind rolul funcțional al lipidelor:
1. colesterolul reprezintă precursorul hormonilor mineralocorticoizi și sexuali
2. colesterolul reprezintă precursorul hormonilor glucocorticoizi
3. intră în alcătuirea acizilor nucleici sau a unor enzime
4. unele fosfolipide intervin în prima fază a procesului de coagulare
5. reprezintă precursori ai unor hormoni
Răspuns corect: 3
Despre piele sunt adevărate următoarele:
1. melanina are rol protector și pigmentar
2. absoarbe cu ușurință substanțele hidrosolubile
3. hipodermul este un component propriu-zis al pielii
4. la acest nivel are loc finalizarea sintezei vitaminei D
5. niciun răspuns corect
Răspuns corect: 1
În legătură cu glicoliza alegeți afirmațiile corecte:
1. glicoliza aerobă poate fi stopată prin epuizarea ADP
2. din ciclul Krebs rezultă hidrogen
3. în ciclul Krebs intră cetoacizi
4. bilanțul energetic în molecule de ATP este de 36 de molecule pentru utilizarea aerobă a unei molecule de glucoză
5. niciun răspuns corect
Răspuns corect: 5
Alegeți varianta falsă:
1. cea mai mare parte a rețelei capilare peritubulare se găsește în cortexul renal
2. rinichii intervin în inactivarea vitaminei D3
3. rinichii contribuie la menținerea homeostaziei și a echilibrului acido-bazic
4. debitul sanguin renal este de 420 mL/100 g țesut/ minut
5. nefronii juxtamedulari sunt importanți în mecanismul contracurent
Răspuns corect: 2
Catabolismul proteic este favorizat de unul dintre următorii:
1. calcitonina
2. hormonii estrogeni
3. sistemul nervos vegetativ parasimpatic
4. testosteron
5. cortizol
Răspuns corect: 5
Nu este un element somatic al gâtului:
1. amfiartroza C4-C5
2. vertebra C3
3. mușchiul sternocleidomastoidian
4. porțiunea superioară a esofagului
5. axisul vertebral
Răspuns corect: 4
Referitor la sistemul imun este adevărat că:
1. sistemul imun devine funcțional la aproximativ un an după naștere
2. moleculele CMH clasa II se găsesc pe suprafața tuturor celulelor din organism
3. la dezvoltarea limfocitelor T contribuie timozinele
4. la sfârșitul pubertății timusul începe să se atrofieze
5. niciun răspuns corect
Răspuns corect: 3
Alegeți varianta corectă:
1. venele subcutanate se găsesc imediat sub piele, însoțesc arterele și se varsă în venele profunde
2. prin unirea venei jugulare interne cu vena brahiocefalică iau naștere venele subclaviculare stângă și dreaptă, iar prin fuzionarea acestora se formează vena cavă superioară
3. artera iliacă externă iese din bazin și ajunge pe fața anterioară a coapsei devenind arteră femurală care se continuă cu artera poplitee
4. trunchiul celiac se împarte în trei ramuri - splenică, gastrică stângă și pancreatică - și vascularizează stomacul, duodenul, pancreasul, ficatul și splina
5. vena axilară continuă vena subclaviculară care strânge sângele venos de la nivelul membrelor superioare
Răspuns corect: 3
Țesutul epitelial unistratificat cubic este întâlnit în:
1. epidermă
2. tunica internă a vaselor limfatice
3. canalele glandelor exocrine
4. mucoasa bronhiolelor
5. mucoasa tubului digestiv
Răspuns corect: 4